मेष राशि के लोग मंगल ग्रह की करें पूजा, मकर और कुंभ राशि के लोग किसी मंदिर में लगाएं शमी का पौधा
सोमवार, 17 जुलाई को सावन महीने की (हरियाली) अमावस्या है। इस दिन सावन कृष्ण पक्ष खत्म हो जाएगा और अगले दिन यानी 18 तारीख से अधिक मास शुरू होगा। hariyali amawasya on 17th July, Somwati amawasya on 17th July. we should plant a plant according to zodiac sign
सोमवार, 17 जुलाई को सावन महीने की (हरियाली) अमावस्या है। इस दिन सावन कृष्ण पक्ष खत्म हो जाएगा और अगले दिन यानी 18 तारीख से अधिक मास शुरू होगा। हरियाली अमावस्या पर पूजा-पाठ के साथ ही पौधारोपण भी जरूर करना चाहिए, क्योंकि ये प्रकृति के प्रति आभार व्यक्त करने का पर्व है। इस दिन प्रकृति को लाभ मिले ऐसे काम करना चाहिए।
उज्जैन ज्योतिषाचार्य पं. मनीष शर्मा के मुताबिक, हरियाली अमावस्या पर राशि अनुसार पौधे लगाएंगे तो कुंडली के ग्रह दोषों का असर कम हो सकता है। पौधारोपण के साथ ही इन पौधों की देखभाल करने का संकल्प भी जरूर लें। ये पौधे किसी मंदिर में या किसी सार्वजनिक जगह पर लगाएं। जानिए सभी 12 राशियों के लिए कौन-कौन से पौधे शुभ हैं...
मेष- इस राशि के लोग हरियाली अमावस्या पर मंगल ग्रह की पूजा करें और किसी मंदिर में खेर के पेड़ का पौधा लगाएं।
वृषभ- शुक्र राशि का स्वामी है। इन लोगों को शिवलिंग का दूध से अभिषेक करना चाहिए और गुलर का पौधा लगाना चाहिए।
मिथुन- किसी मंदिर में अपामार्ग का पौधा लगा सकते हैं। इस राशि के लोग बुध ग्रह के लिए हरे मूंग का दान भी कर सकते हैं।
कर्क- इस राशि के लोग शिवलिंग के साथ ही चंद्र देव की पूजा करें। इन लोगों को बिल्व पत्र के पेड़ का पौधा लगाना चाहिए।
सिंह- सिंह राशि का स्वामी सूर्य है। ये लोग सूर्य को अर्घ्य चढ़ाएं और सूरजमुखी और किसी छायादार पेड़ के पौधे लगाएं।
कन्या- ये किसी मंदिर में अपामार्ग का पौधा लगाएं। गणेश जी को दूर्वा चढ़ाएं और पूजा करें।
तुला - इस राशि के लोग गूलर का पौधा लगाएंगे तो बेहतर रहेगा। शुक्र ग्रह के लिए दूध का दान करें।
वृश्चिक- ये राशि स्वामी मंगल को गुलाल और लाल फूल चढ़ाएं। इन्हें खेर का पौधा लगाना चाहिए।
धनु और मीन - इन राशियों का स्वामी गुरु है। इन लोगों को आम और पीपल का पौधा लगाना चाहिए। जरूरतमंद लोगों को आम या किसी अन्य फल का दान करें।
मकर और कुंभ- मकर-कुंभ राशि का स्वामी शनि है और इन लोगों को जामुन या शमी का पौधा लगाना चाहिए। शनि के लिए तेल का दान करें।